Document ID: 32004R0177

Κανονισμός (ΕΚ) αριθ. 177/2004 της Επιτροπής
της 30ής Ιανουαρίου 2004
περί καθορισμού, για την περίοδο εμπορίας 2004/05, της ενίσχυσης για τις ντομάτες που προορίζονται για τη μεταποίηση στο πλαίσιο του κανονισμού (ΕΚ) αριθ. 2201/96 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά(1), και ιδίως το άρθρο 6, παράγραφος 1,
Εκτιμώντας τα ακόλουθα:
(1) Το άρθρο 3 παράγραφος 3 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, περί λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά(2), προβλέπει τη δημοσίευση από την Επιτροπή του ποσού της ενίσχυσης που θα εφαρμοστεί, κυρίως για τις ντομάτες, αφού εξακριβωθεί η τήρηση των ορίων που καθορίστηκαν στο παράρτημα III του κανονισμού (ΕΚ) αριθ. 2201/96.
(2) Το άρθρο 5 παράγραφος 2 του κανονισμού (ΕΚ) αριθ. 2201/96 προβλέπει ότι η υπέρβαση του ορίου μεταποίησης υπολογίζεται συγκρίνοντας το όριο αυτό με το μέσο όρο των ποσοτήτων που μεταποιήθηκαν με ενίσχυση κατά τη διάρκεια των τριών περιόδων που προηγούνται αυτής για την οποία πρέπει να καθοριστεί η ενίσχυση.
(3) Ο μέσος όρος των ποσοτήτων ντομάτας που παραδόθηκαν στη μεταποίηση με ενίσχυση κατά τις περιόδους εμπορίας 2001/02, 2002/03 και 2003/04, που ανακοινώθηκαν από τα κράτη μέλη, είναι υψηλότερος κατά 196004 τόνους από το κοινοτικό όριο. Κατά συνέπεια, η ενίσχυση της περιόδου εμπορίας 2004/05 πρέπει να τροποποιηθεί σε σχέση με το επίπεδο που καθορίστηκε στο άρθρο 4 παράγραφος 2 του κανονισμού (ΕΚ) αριθ. 2201/96.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 2004/05, η ενίσχυση για τις ντομάτες, δυνάμει του άρθρου 2 του κανονισμού (ΕΚ) αριθ. 2201/96, είναι:
- 34,50 ευρώ/τόνο στην Ελλάδα, στη Γαλλία, στην Ιταλία και στην Πορτογαλία,
- 34,50 ευρώ/τόνο στην Ισπανία, για τις ντομάτες που προορίζονται για την παραγωγή ολόκληρων αποφλοιωμένων ντοματών,
- 29,36 ευρώ/τόνο στην Ισπανία, για τις ντομάτες που προορίζονται για άλλες μεταποιήσεις εκτός από την μεταποίηση σε ολόκληρες αποφλοιωμένες ντομάτες.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιανουαρίου 2004.

Labels: 17
5